– А кто знает, просто хорошие люди, – тип яуапланы. – Элек бер ваҡытта ла, урамда булһынмы, мәктәптәме, һин – рус, һин – татар, һин башҡорт, тигәнде ишеткәнебеҙ булманы. Ғүмеребеҙ гастролдәрҙә үтте тигәндәй, төрлө милләт йәшәгән ауыл клубтарында сығыш яһаған саҡтар күп булды. Башҡорт моңон, бейеүен һәр милләт кешеһе яратып ҡабул итте. Республикабыҙҙа башҡорттарҙан тыш, төрлө милләт вәкилдәре күп. Шөкөр, барыбыҙ ҙа дуҫ йәшәйбеҙ.